b'\n_START_ARTICLE_\nLadja za razsuti tovor\n_START_PARAGRAPH_\nLadja za razsuti tovor (ang.Bulker) je vrsta transportne ladje, prirejene za transport razsutega tovora (v rinfuzi). Tovori so po navadi premog, ruda, cement, \xc5\xbeito in drugo. Prvo specializirano ladjo so zgradili leta 1852, manj prirejene so obstajale \xc5\xbee tiso\xc4\x8dletja prej. Razvoj bolj sofisticiranih ladij je vodila industrijska revolucija in potro\xc5\xa1ni\xc5\xa1tvo. Dana\xc5\xa1nje ladje so zasnovane za \xc4\x8dim ve\xc4\x8djo kapaciteto, ekonomi\xc4\x8dnost in varnost._NEWLINE_Velikosti so ladij so razli\xc4\x8dne od "mini bulkerjev" z mosilnostjo 2000 ton do 400.000 ton nosilnosti (DWT). Nekatere ladje z nosilnostjo okrog 100 000 ton imajo v nekaterih primerih opremo za pretovor, ultraveliki potrebujejo pristani\xc5\xa1ko opremo._NEWLINE_Svetovno floto sestavlja 6225 plovil z nosilnostjo nad 10 000 ton (DWT). Ve\xc4\x8d kot polovica ladij za razsuti tovor ima gr\xc5\xa1ke, japonske ali kitajske lastnike, kar \xc4\x8detrtina ladij je registrirana v Panami. Najve\xc4\x8dji graditelj je Ju\xc5\xbena Koreja._NEWLINE_Raztovarjanje velikih ladij lahko traja tudi do pet dni. Posadke so po navadi do 30 ljudi.'